
«  Scitote  intemperiem  istam ,  quae  ^itXocy %o\t  oc 
dicitur ,  non  parcis  nec  abjectis  injeniis 
accidere  n  Gejll. 


.^ledici  philanthropi  vita  in  moerore  et  tristi¬ 
tia  continuo  versatur  }  ipse  fratrum  lacrymis  et  lu¬ 
ctu  premitur,  illiusque  animi  misericordis  pacem  mi¬ 
serorum  dolores  auferunt:  idque  eo  magis  quod  non 
raro  votis ,  ut  mala  aegroti  mitigentur  ,  ars  insuffi¬ 
ciens  non  respondeat,  atque,  heu  nimis !,  incassum, 
quamvis  conscientia  et  scientia  duce,  anxilia  feran¬ 
tur.  Si  vero  medicus  cujus  vis  morbi  tractamen  su¬ 
scipiens  alius  miseritudinis  adpectum  aegre  fert ,  la¬ 
cibus  id  contingit  quum  de  mentali  alienatione  aga¬ 
tur.  Vir  summi  ingenii,  morum  probitate  praeditus, 
animi  generosi  subito  scientiae,  virtutis  lumen  amit¬ 
tit}  stulta  verba  profert}  ira  et  furore  tenetur,* 
ignota  vi  ad  cuncta  destruenda  impellitur}  quos  te¬ 
nero  amore  prosequabatur  ,  respuit,  verberat,  fugit 
atque  insano  odio  percellit.  Femina  haec  jam  in¬ 
nocentiae  et  chari tatis  imago,  filia  optima,  uxor  amans, 
mater  diligentissima  ,  mentis  lumine  amisso  ,  foedis 
omnibus  libidinibus  indulget,  parentibus  amantissi- 
mis  dies  luctus  furens  minatur ,  maritum  percutit , 
tenellos  parvulos  immitis  nefarie  necat,  cc  Que  de  me- 
ditations  pour  le  philosophe ,  qui ,  se  derobant  au 
tumuit  e-  du  monde  ,  parcourt  une  maison  d’  alie¬ 
nes!  »  Esquirol  dicit:  ibi  divino  intellectus  dono 

exutus  horno  instinctus  caeco  impulsui  resistere  ne» 
quit,  immo  instinctum  ipsum  aberrantem  non  raro 
praesefert,  ita  exuvias  hominis  praecedentis  solum¬ 
modo  praebet,  rationis  expers  feras  vix  aequiparat, 
quin  immo  aliquando  nec  ferarum  mentem  ostendit. 

Inter  vero  omnes  mentis  alienationum  formas  , 
melancholia  funestissima  censenda ,  quum  propter 
diuturnam  pervicaciam  et  infaustas  sequelas,  tum 
ob  moerorem  inexhaustum ,  quo  aegrotantes  per¬ 
celluntur  in  illa  melancholiae  specie,  quae  strictius 
lypemania  ab  Esquirol  nominatur:  de  qua  nunc 
disserere  conabor. 

Nomine  melancholiae  Hippocrates  indicabat  de- 
lirium  morositate,  timore  et  tristitia  productis  di¬ 
stinctum.  Temporis  vero  progressu  primam  Hippo^ 
cratis  opinionem  modificabantur  Medici,  idque  nos 
docent  haec  Ciceronis  verba  in  Tuscul.  «  Quem  nos 
furorem  Graeci  vocant,  quasi  vero  atra 

bile  solum  mens  ac  non  saepe  iracundia  graviore,  vel 
dolore,  vel  timore  moveatur  *  Galenus  in  posterum 
Hippocratis  sententiam  amplectebatur,  putans  quod 
morales  affectiones  tristes  ex  bilis  aberratione  proce¬ 
dant:  quae  nigra  facta  obscuro  colore  tingit  anima¬ 
les  spiritus,  et  delirium  inducit.  Quomodo  animales 
spiritus  materialiter  tingi  possint  Galeni  mens  for¬ 
tasse  intelligere  valuit .  Rhazes  credit  quod  atra 
bilis  e  liene  fluens  et  ventriculum  pertingens  me¬ 
lancholiam  producat .  Caelius  Aurelianus  prius  et 
Sydenham  recentius  melancholiam  cum  hypochon¬ 
dria  confundunt.  Pinei  melancholiae  characterem 
tristitiam  esse  contendit  et  delirium  partiale  obje¬ 
ctum  unicum  vel  seriem  unam  tantummodo  idea- 

rum  respiciens.  Quidam  auctores,  recentiores  prae¬ 
sertim,  nomine  melancholiae  delirium  partiale,  chro¬ 
nicum  afebrile  designant.  Quum  vero  delirium  fi¬ 
xum  vel  laetum  vel  triste  esse  possit,  Rush  tristi- 
maniam  et  amoenomaniam  admittit;  et  clarissimus 
Esquirol,  nomine  monomaniae  accepto,  ut  delirium 
partiale  indicaret,  monomania  stricto  sensu  delirium 
fixum  et  permanens  laetum,  melancholiam  sive  ly- 
pemaniam  delirium  triste  nuncupavit. 

Melancholia  ergo  sive  lypemania  est  morbus  en¬ 
cephali  delirio,  fixo,  unico,  chronico,  sine  febri,  a 
pa themate  tristi  prodeunte,  distinctus. 

Lypemania  laborans  corpus  extenuatum  et  gra¬ 
cile  saepissime  praesentat ,  capillos  nigrum  colorem 
praeseferenles,  faciem  subflavo-pallidam,  genas  vero 
non  raro  rubore  vivido  notatas  et  nasum  intensio¬ 
re,  cutem  fuscam,  aridam,  squamosam.  Illius  phy- 
siognomia  fixa  et  immobilis  observatur;  musculi  ta¬ 
men  faciei,  quum  tristitiam,  timorem  aut  terrorem 
exprimant ,  spasmodicam  contractionem  detegunt , 
oculi  fixi  ad  terram  dejiciuntur,  vel  immoti  longe 
spectant,  inspectus  obliquus  inquietudinem  et  suspi¬ 
cionem  patefacit.  Maaus  macrae  subnigrae,  terreae, 
vel  turgidae  violaceae  offeruntur.  Lypemaniacus  ae¬ 
gre  situm  mutat  vel  lente  incedit,  aliquando  vero 
praecipiti  cursu,  hic  unguibus  scabit  vel  etiam  suas 
sauciat  manus,  praesertim  digitorum  extremitates,  ille 
vivos  ungues  rodit  vel  evellit.  Quidam  cibum  per¬ 
tinaciter  respuunt,  nec  raro  per  plures  dies  nullum 
nutri  mentum  assumunt,  quum  veneficii  metu  aut  de¬ 
decoris  teneantur,  vel  vitae  infelicissimae  finem  tali 
pacto  imponere  studeant;  quidam  melancholici  per 

mensem  integrum  quandoque  abstinentiam  a  quovis 
cibo  servarunt.  Post  prandium  vero  quandoque  me¬ 
lancholici  tristitia  et  moeror  imminuuntur.  Pulsus 
saepe  tardus,  debilis  tangitur,  aliquando  contractus, 
durus,  vibrans.  Cutis  calore  arido  distinguitur,  aliquan- 
do  ardore  vividissimo;  transpiratio  cutanea  in  trunco 
saepissime  desideratur ,  quum  artuum  extremitates 
frigidae  sudore  madidae  sint.  Lypemaniacis  ut  plu¬ 
rimum  somnus  negatur  ab  inquietudine,  a  timore, 
a  zelotypia  continuis ,  vel  si  dormiant,  tristissimis 
ideis  perculsi,  subito  expergefiunt,  vel  hallucinatio¬ 
nibus  et  phantasmatibus  affliguntur;  saepissime  ephial- 
tem  patiuntur,  vel  in  somniis  ab  objectis,  ex  quibus 
procedit  et  servatur  melancholia,  turbantur.  Nocte 
tranquilla  peracta  ,  quidam  tristiores  evadunt;  alii 
tenebras  petunt  et  solis  occasum  invocant;  dum  ple- 
lique  nocte  accedente  lugent,  quum  tenebras,  somnia, 
phantasmata  et  similia  quam  maxime  timeant.  Se¬ 
cretiones  facillime  turbantur,  nonnullae  silent  dum 
aliae  abundant.  Frequenter  urina  est  pallida,  serosa, 
spastica,  copiosa,  aliquando  vero  parca,  spissa,  limo¬ 
sa.  Quidam  melancholici  voluntarie  excretiones  co¬ 
hibent,  et  tali  pacto  nova  damna  sibi  parant. 

Inter  lypemaniacos  quidam  valde  irritabiles  sum¬ 
mam  mobilitatem  ostendunt ,  alii  e  contra  unum 
tantummodo  objectum  respiciunt ,  et  sensibilitatem 
pro  aliis  plane  deletam  praescierunt.  Primi  a  causa 
quacunque  mitissima  aegre  et  valide  afficiantur,  con¬ 
stantes  naturae  eventus  phaenomena  praeter  natu¬ 
rae  leges  funestissima  ipsis  videntur.  Frigus ,  calor, 
nebulae,  glacies,  ventus,  rumor,  silentium  tot  causae 
sunt  inquietudinis, metus,  doloris.  Obstinatae  respuunt 

quae  ipsis  displicent;  ciborum  visu  nausea  et  vo¬ 
mitu  corripiuntur;  ubique  terroris  causam  inveniunt 
et  desperationis;  haeque  causae  eo  frequentiores  fiunt, 
quod  omnium  metuentes  continua  suspicione  vexan¬ 
tur.  Alii  e  contra  corpus  impassibile  offerunt,  dum 
mens  circa  objectum  unicum  vagat ,  et  ita  intelle¬ 
ctus  functiones  omnes  silent:  hoc  in  casu  corporis 
inertia;  immobilitas  faciei;  silentium  pervicax;  ge¬ 
mitus,  ejulatus,  lacrymarum  defectus  funestos  cona¬ 
tus  detegunt  ad  intelligentiae  errores  et  pathemata 
abscondenda,  et  dolorem  mutum,  desperatum  ,  in¬ 
exhaustum  repraesentant.  Hoc  in  statu  lypemaniaci 
non  modo  ab  externis  impressionibus  haud  percel¬ 
luntur,  sed  etiam  illusionibus  et  hallucinationibus 
sensuum  externorum  obnoxii  externa  inexacte  per¬ 
cipiunt. 

Morales  affectiones,  quae  aegrum  ante  melancho¬ 
liae  evolutionem  tenebant,  et  quarum  characterem 
delirium  servat,  quam  maxime  differunt.  Hic  amasiae 
mortem  plorat,  ille  in  patriam  reditum  invocat,  al¬ 
ter  inanibus,  phantasmatibus,  daemoniis  agitatur,  dum 
ceteri  dedecus  verentur,  fortunae  vicissitudines,  mi¬ 
seriam  ,  hominum  saevitiam  ,  Numinis  punitionem, 
veneficium,  carcerem;  suicidium  cupiunt,  vel  omnium 
hominum  aut  alicujus  mortem,  aut  orbis  destructio¬ 
nem  et  sic  porro.  Pro  variis  ideis  fixis  varias  quo¬ 
que  species  melancholiae  habemus,  uti  nostalgiam, 
erotomaniam,  daemonomaniam,  pamphobiam,  mysan- 
thropiam,  lycanthropiam,  melancholiam  suicidii  vel 
homicidii,  spleen  et  cetera.  Tali  pacto  facile  conci¬ 
pitur  quod  hallucinationes  lypemaniacos  allicientes 
frequentissime  et  facillime  ad  tristia  pathemata  re- 

ferantur.  Divisio  vero  lypenianiae  pro  variis  ideis 
fixis  non  est  admittenda,  nam  pluries  tali  pacto  tot 
classes  haberemus  quot  sunt  melancholici. 

Aliquando  instinctus  morales  lypemania  labo¬ 
rantium  non  modo  perseverant,  sed  etiam  ita  au¬ 
gentur  ut  in  phauatismum  transeant*,  ita  charitas  er¬ 
ga  parentes,  amor,  amicitia  ,  religio  ,  melancholicos 
afficiunt,  et  desperationis  actus  non  raro  gignunt. 

Quidam  hoc  tristissimo  morbo  laborans  errorem 
agnoscit,  nec  raro  desperatione  correptus  suos  me¬ 
tus  absurdos  esse  confitetur;  sed  deinceps  irresisti- 
bili  quadam  vi  a  passione  dominante  ad  errores,  ad 
timores  identidem,  ad  similem  inquietudinem  novi- 
ter  fertur:  idem  delirium  incipit.  Voluntas  melan¬ 
cholici  saepe  inflexibilis  est ,  nec  ullo  pacto  ipso¬ 
rum  timores  atque  hallucinationes  vincuntur.,  alii  e 
contra,  ut  ita  dicant,  voluntate  carent,  vel,  desiderio 
praehabito,  nulla  sequitur  actio. 

Lypemaniaci  logices  lumen  non  amittunt  etiam 
quum  de  ideis  agatur,  in  quibus  delirium  versatur. 
Idea  fixa  erronea  est,  principium  fallax,  consequen¬ 
tiae  vero  convenienter  deducuntur.  Melancholici  ju¬ 
dicia  de  illis,  quae  minime  ad  ideam  erroneam, 
fixam  referuntur,  justa  sunt,  sicuti  priusquam  mor¬ 
bus  insurgeret;  frequenter  tamen  habitudines  mu¬ 
tantur  et  desideria,  ita  ut  qui  ante  strenuo  animo  ac 
intrepido  distinguebatur  quasi  muliercula  paveat,  li¬ 
bidinibus  antea  indulgens  poenitentia  corripiatur. 

Melancholia  stricte  dicta  a  mania  facile  distin¬ 
guitur,  in  hac  enim  delirium  ideas  omnes  ample¬ 
ctitur,  et  exaltatio  adest  sensibilitatis  et  facultatum 
omnium  intellectus :  differt  quoque  a  monomania,  a 

dementia,  ab  idiotia,  in  prima  enim  laetum  adest  de¬ 
lirium,  secunda  confusionem  et  incoliaerentiam  idea¬ 
rum  omnium  ostendit  ,  et  idiota  nullum  unquam 
rectum  judicium  protulit.  Diximus  quod  quidam  au¬ 
ctores  melancholiam  cum  hypochondria  confundant  ; 
attamen  Culien  hos  morbos  perbelle  distinguit.  Ce¬ 
teris  indiciis  omissis,  sequentia  sufficiant.  Lypema- 
nia  frequentius  hereditaria  est  ,  lypemaniaci  pecu¬ 
liare  temperamentum  referunt ,  scilicet  melancho¬ 
licum,  quod  ad  lypemaniam  valide  disponit,  dispositio 
ab  educationis  vitiis  firmior  fit,  atque  a  causis  di¬ 
recte  cerebrum,  sensibilitatem,  intellectum  afficienti¬ 
bus*,  dum  hypochondria  causarum  materialium  ven¬ 
triculi  actionem  laedentium  ,  et  digestionis  functio¬ 
nem  perturbantium  est  effectus.  In  lypemania  ideae 
rationi  oppositae  a  tristi  pathemate,  a  mala  idearum 
associatione  pendent;  in  hypochondria  e  contra  deli¬ 
rium  deest;  quae  patitur  mala,  haecque  frequenter 
physica,  aeger  exaggerat,  dyspepsiam  accusat,  et  me¬ 
tu  continuo  agitatur  periculi  imaginarii  valetudini 
et  vitae  minantis. 

De  melancholiae  causis  disserentes  sequentia  no¬ 
tanda  offendimus.  Frequenter  lypemania  occurrit  in 
regionibus  paludosis  et  humidis ,  ita  quoque  in  re¬ 
gionibus  siccis,  ardentibus,  ibi  enim  sensibilitas  ma¬ 
gis  evecta  reperitur.  Montium  incolae  haud  raro 
nostalgiam  patiuntur .  Hippocrates  aliique  medici 
complures  censent  quod  autumni  tempore  frequen¬ 
tius  melancholia  evolvatur,  Esquirol  vero  putat 
quod  e  contra  lypemaniaci  abundent  veniali  et 
aestiva  tempestate.  Haec  opinionum  differentia  ex 
climatis  diversitate  forsan  procedit. 

Infantes  raro  melancholiae  obnoxii  sunt,  aliquan¬ 
do  vero  zelotypia  perculsi,  vel  etiam  patriae  cha- 
ritate  hoc  morbo  laborant.  Pubertate  accedente  ero- 
tomania  haud  difficile  evolvitur,  vel  lypemania  re¬ 
ligiosa  si  sexuales  instinctus  religiosis  ideis  praecon- 
ceptis  adversentur :  lypemania  hac  in  vitae  periodo, 
evoluta  saepe  incurabilis  evadit  si  ex  onanismo 
vel  ex  veneris  abusu  praematuro  originem  petat. 
Aetate  virili  sensibilitas  imminuitur  ,  imaginatio 
minus  vivida  evadit,  dum  e  contra  aliae  intellectus 
facultates  excellunt ,  nova  pathemata  locum  habent 
et  novi  affectus,  ambitio,  gloriae  studium,  scientiae 
desiderium  aliaquae  superaccedunt  j  quare  non  ra¬ 
ro  melancholia  contingit.  Sub  fine  hujus  aetatis  pe¬ 
riodi,  menstruatione  cessante,  feminae  facillime  me¬ 
lancholia  corripiuntur.  Rarius  senes  hoc  morbo  la¬ 
borant,  nam  hac  aetate  omnes  passiones  infringuntur, 
si  vero  lypemania  tum  contingat  ex  poenitentia 
vel  avaritia  procedit.  A  vigesimo  quinto  ad  qua¬ 
dragesimum  annum  haec  mentis  alienationis  species 
frequentior  advertitur. 

Uterque  sexus  melancholiae  favet ,  frequentius 
vero  feminae  corripiuntur,  pluribus  enim  causis  ex¬ 
ponuntur.  Differt  tamen  melancholiae  species  in  utro¬ 
que  sexu,  homines  plerique  ex  ambitione,  avari¬ 
tia  etc.  ly perna niaci  evadunt,  feminae  ex  zelotypia, 
superstitione  etc. 

Temperamentum  melancholicum,  systematis  he¬ 
patici  et  haemorrhoidarii  evolutio  ingens^  vita  iners, 
sedentaria,  vigiliae  productae,  somni  abusus,  studium 
et  mentis  intentionis  excessus  ad  hanc  affectionem 
valide  disponunt.  Quoad  diversa  officia  poetae,  mu- 

sici,  mercalores  audaces  prae  celeris  huic  malo  ob~ 
noxii  sunt.  Viri  summo  ingenio  praediti,  lypemaniam 
semper  non  vitant  uti  Gellii  verba,  quae  retulimus, 
nos  monent,  immo  frequentius  afficiuntur,  nam  in¬ 
geniosi  ut  plurimum  illo  temperamento  gaudent,  quod 
vel  maxime  huic  morbo  favet,  ideoque  Cicero  in 
Tuse,  scribit  « Aristoteles  quidem  ait  omnes  inge¬ 
niosos  melancholicos  esse,  ut  ego  me  tardiorem  esse 
non  moleste  feram. » 

Quoad  causas  physicas  habemus:  jejunium;  fa¬ 
mem;  ciborum  abusum,  opii,  potus  ferventis,  alco¬ 
holis,  quae  ultima  causa  suicidii  studium  juvat,  uti  in 
Anglis  observare  est.  Onanismum,  a  functionibus  se¬ 
xualibus  abstinentiam,  profluvii  habitualis  suppressio¬ 
nem  vel  morbi  alicujus,  praesertim  exanthematici, 
inter  causas  lypemaniae  recensemus;  melancholia  ali¬ 
quando  hysterismum,  hypochondriam,  epilepsiam, 
maniam  similesque  affectiones  sequitur,  hisque  mor¬ 
bis  redeuntibus,  cessat. 

Affectus  morales  causae  frequentiores  sunt  lype¬ 
maniae,  amor  delusus,  zeloty  pia,  timor,  terror  juven¬ 
tutis,  feminarum  et  classium  inferiorum  societatis 
melancholiam  juvat,  dum  honorum  studium,  fortu¬ 
nae  vicissitudines,  avaritia  altiores  societatis  classes 
et  adultos  melancholia  afficiunt.  Capitis  traumaticae 
laesiones  quoque  uti  causae  lypemaniae  habendae 
sunt.  De  hereditaria  dispositione  jam  locuti  sumus. 

Non  semper  lypemaniae  causae  in  cerebrum  di¬ 
recte  agunt,  idest  aliquando  melancholiae  sympathi¬ 
cae  adsunt.  Saepissimae  ex  hypochondria  vel  ex 
morbis  chronicis  abdominis  lypemania  procedit. 

Hujus  affectionis  causae  non  facile  distingui  pos- 


»4 

sunt  in  disponentes  et  occasionales ,  nam  aliquando 
haec  alterius  vices  gerit  et  viceversa. 

Morbus  aliquando  evolvitur  quin  causa  perspi¬ 
cua  sit,  sed  plerumque  attento  examine  haec  erui¬ 
tur*,  quandoque  delirium  subito  manifestatur,  idque 
praecipue  locum  habet  quum,  causis  disponentibus 
validioribus  praeeuntibus,  momenta  excitantia  summa 
agant  vi. 

Monomania  melancholica  continua  est,  remittens 
vel  intermittens.  Secunda  frequentius  observatur; 
lypemaniaci  complures  post  prandium  et  vespere 
accedente  delirii  exacerbationem  patiuntur,  alii  tem¬ 
pore  matutino.  Daemonomaniaci  prae  ceteris  tenebris 
supervenientibus  pavent. 

Lypemania  continua  diuturno  cursu  distinguitur. 
Tempore  veris  facilius  in  sanitatem  vergit,  nunquam 
vero  salus  perfecte  restituitur  ni  crisis  psychica  vel 
physica  praecedat.  Transpirationis  functio  ordinata, 
sudores  copiosi,  exanthemata,  profluvia  sanguinea  no¬ 
va  vel  supressorum  reditus ,  evacuationes  mucosae, 
biliosae,  nigrae,  sanguineae,  per  vomitum  aut  per  al¬ 
vum  obtentae,  frequentius  melancholiae  finem  po¬ 
nunt.  Aliquando  vero  etiam  animi  motus  impro¬ 
visi  valde  juvant,  ita :  affectus  vehemens  ideas  fixas 
revellens,  terror,  metus  quandoque  lypemaniam  sa¬ 
nant.  Facile  bona  valetudo  reparatur  si  medicus  ae¬ 
grotantis  confidentiam  acquirat  .  Salus  aliquando 
restituitur  quum  aeger  desiderii  objectum,  ex  quo 
pa thema  et  delirium  contingerunt,  obtineat.  Antio¬ 
chus  a  lypemania  liberatur  a  patre  Seleuco  nover¬ 
cae  manum  obtinens. 

Non  raro  in  dementiam,  aliquando  in  maniam 

melancholia  mutatur.  Tum  aeger  ideas  servat  prae¬ 
valentes  ,  hae  vero  perinconsequentes ,  inordina¬ 
tae  fiunt,  et  ab  actionibus  discrepant,  dum  antea 
ideae  ,  sermones,  desideria  logice  et  exacte  pende¬ 
bant  ex  errouea  quidem  sed  immutata  idea  lixa. 

Melancholia  per  se  difficile  in  mortem  transit, 
hic  vero  exitus  est  saepissime  sequela  aliorum  morbo¬ 
rum,  qui  lypemaniae  finem  ponunt  vel  cum  ipsa  jun¬ 
guntur.  Morbi,  qui  frequentissime  lypemaniacorum  vi¬ 
tam  claudunt,  sunt:  febres  adynamicae,  marasmus  et 
febris  lenta,  phthisis  pulmonum  et  pleuritis  chro¬ 
nica,  vitia  organica  cordis,  inflammationes  chronicae 
organorum  abdominalium,  scorbutus  et  apoplexia* 

44  Quel  que  soit  le  juste  orgueil  que  nous  inspi¬ 
rent  nos  facultes  mentales  et  les  immenses  avanta- 
ges  qu’ elles  nous  procurent,  il  est  vrai  qu’ elles  se 
confondent  sous  certains  rapports  avec  les  phenome- 
nes  generaux  de  la  vie.  En  effet,  les  fonctions  in- 
telleetuelles  sont  soumises  aux  memes  lois  que  les 
autres  fonctions  ??  Si  res  ita  se  habet,  ut  Magendie 
dicit,  necesse  est  ut  functionibus  intellectus  orga- 
non  peculiare  praesit ,  et  in  sua  materiali  compa¬ 
ge  aberret,  mentis  functionibus  laesis  .  Attamen  in 
melancholia  hae  cerebri  alienationes  materiales  haud 
clare  huc  usque  patent.  Defectus  attentissimi  exa¬ 
minis  ,  ignorantia  partis  cerebri  in  lypemania  af¬ 
fectae  hanc  anatomes  pathologicae  insufficientiam 
produxit.  Forsan  temporis  progressu  haec  quoque 
scientiae  pars  clara  luce  donabitur,  idque  nos  mo¬ 
nent  progressus  recentiores  anatomiae  pathologicae, 
quae  quum  jam  aliqua  detexerit  signa  in  morbis 
mentalibus  antiquioribus  plane  ignota,  adhuc  me- 

liora  promittit.  Characteres  vero  anatomico- patho¬ 
logici  morborum,  qui  melancholiam  sequuntur  vel 
comitantur  perspicui  sunt. 

'Veteres  putabant  quod  melancholia  ab  excessu 
penderet  bilis  atrae.  Quidam  auctores  asserunt  hu¬ 
morem  nigrum  cerebrum  melancholici  aliquando 
praetulisse:  humor  vero  rubri,  nigricantis  aut  flavi 
coloris,  in  encephalo  saepe  inventus,  ni l  aliud  est  nisi 
residuum  praegressae  eifusionis  sanguineae  vel  par¬ 
tis  alicujus  cerebri  emollitae.  Hanc  aberrationem 
materiei  etiam  cadavera  ostendunt  illorum,  qui  nun¬ 
quam  lypemania  allecti  sunt.  Bonet  dicit  melancho¬ 
licos  offerre  cerebri  vasa  distensa,  sanguine  repleta, 
et  exsudationes  humorum  variae  indolis  in  sinubus: 
Boerhave  cerebrum  durum,  friabile,  flavo  -  albicans 
observavit,  et  illius  vasa  sanguine  concreto,  nigro  re¬ 
ferta.  Quidam  dicunt  quod  melancholici  calculos  bi¬ 
liares  offerant,  hoc  vero  indicium  constans  non  est. 
Gall  asserit  quod  suicidae  cranium  crassum  et  den¬ 
sum  ferant  $  sed  ne  haec  quidem  assertio  ab  obser¬ 
vatione  confirmatur. 

Melancholici  characteres  sequentes  anatomico  — 
pathologicos  praecipue  ostendunt,  quum  in  organis, 
quae  strictius  ad  exercitium  functionum  mentalium 
referuntur,  tum  in  illis,  quae  a  morbis  concomitan¬ 
tibus  vel  lypemaniam  obtruncantibus  afficiuntur: 
meningum  crassitiem  et  densitatem  auctam,  emolli- 
tionem  vel  duritiem  substantiae  cerebralis,  colorem 
cerebri  rubrum  vel  pallidum,  adhaerendas  parietum 
ventriculorum  encephali,  plexus  choroideos  pallido 
colore  distinctos,  lithiaseos  indicia  in  falce,  ossifica¬ 
tiones  glandulae  pinealis,  sanguinis  effusiones  in  si- 


nubus  vel  in  ipsa  substantia  cerebrali,  cranialem  the¬ 
cam  irregularis  crassitiei  tubera  ossea  huc  illuc  re¬ 
ferentem,  vomicas  pulmonales,  tubercula,  hydrotho- 
racem,  cordis  polypos,  inflammationis  vestigia,  aneu¬ 
rysmata,  arteriarum  ossificationes,  pericardii  concre¬ 
tiones  et  hydropem,  coli  situm  mutatum,  adhaeren- 
tias ,  suppurationes  peritonaei,  ulcera  ventriculi  aut 
pylori  nec  non  intestinorum,  vermes  intestinales, 
non  raro  taeniam,  infarctus,  concretiones,  inflamma¬ 
tiones,  atrophias,  hyperthrophias  hepatis,  calculos  bi¬ 
liares,  uteri  exulcerationes  et  similia. 

Alienationes  pathologicae,  quae  frequentius  inve¬ 
niuntur,  sunt  laesiones  ex  pulmonum  morbis  pro¬ 
deuntes. 

Melancholiae  indoles  nos  adhuc  latet,  Esquirol 
considerat  lypemaniam  uti  spasmum  tetanicum  ce¬ 
rebri  et  potius  partis  cerebri  alicujus.  Broussais  me¬ 
lancholiam  ex  irritatione  repetit  quum  cerebri  tum 
organorum  sympathice  cum  ipso  connexorum,  fre¬ 
quentius  abdominalium.  Hic  enim  auctor  nimis  for- 
san  sympathiis  confidit,  et  nimis  frequenter  in  or¬ 
ganis  remotis  melancholiae  causam  perquirit;  quam¬ 
vis  nullus  medicus  logicus  neget,  quod  aliquando 
extra  encephalon  lypemaniae  causa  exislere  possit. 
Si  vero  irritatio  cerebri  melancholicum  delirium  ui~ 

gnit,  quare  hallucinationes  in  unico  objecto  versan¬ 
tur?  Nonne  hoc  sub  adspectu  Gall  opinio  veritati 
consona  videtur?  Celeberrimus  hic  auctor  putat  quod 
in  variis  monomaniae  speciebus  illa  pars  encephali 
praesertim  patiatur  quae  functioni  praeest  pertur¬ 
batae.  Attamen  si  laesa  conditio  organi  peculiaris 
cerebri  monomaniam  inducit  quomodo  subito  desi- 

deria  et  affectus  hoc  morbo  correpti  mutantur  ?  po¬ 
test  ne  improvisd  contingere  summa  alicujus  organi 
modificatio?  quare  femina  pudica  melancholica  fa¬ 
cta  nymphomaniae  lasciviis  indulget?  Haec  facta  Gali 
sententiam  infirmant  minime  plane  destruunt,  et  ni¬ 
hilominus  confiteri  debemus  quod  theoria  illa  inge¬ 
niosissima  sit,  veritates  quasdam  colligat,  nec  cum 
astrologia  atque  alchymia,  uti  jam  Magendie  dixit, 
confundi  mereatur. 

Quum  de  melancholico  agatur  quaestiones  plures 
medicina  forensis  proponit,  frequentiores  vero  se¬ 
quentes  sunt.  Possunt  ne  melancholici  bona  sua  ad¬ 
ministrare?  criminum  commissorum  poenam  suffer¬ 
re  debent?  debent  ne  a  societate  sejungi?  Quoad 
primam  quaestionem  nos  sequimur  legum  duodecim 
tabularum  sententiam,  quae  melancholico  vetant  re¬ 
rum  familiarium  administrationem.  Relate  ad  secun¬ 
dum  dubium  animadvertere  debemus  quod  varios 
gradus  melancolia  admittat  ita,  ut,  morbi  sub  mini¬ 
ma  intensitate ,  melancholicus  plane  consulto  agat, 
compos  sit  sui  et  inde  criminis  et  poenae  capax. 
Praeterea  etiam  sub  morbi  progressu  aliquando  uni¬ 
ca  idea  erronea  est,  aliaeque  omnes  omnino  rationi 
convenientes,  ideo  priusquam  judicium  feratur  ob¬ 
servare  debemus  an  crimen  commissum  cum  idea 
fallaci  praedominante  jungatur  vel  non.  Melancho¬ 
lici  ab  aliis  segregari  debent  si  delirium  furens  et 
nocens  ostendant. 

Pharmacorum  administratione  lypemaniae  deli¬ 
rantis  tractamen  medicus  non  absolvit;  medicina  mo¬ 
ralis  prae  physica  hic  valet;  consolationis,  spei,  exhi¬ 
larationis  virtus  phialarum  pharmacopolae  actionem 

longe  vincit.  Lypemaniae  cura  in  regimine  hygie- 
nico,  psychico  et  pharmaceutico  consistit.  Clima  sic- 
cum,  temperies  mitis,  caelum  serenum ,  loca  amoena 
et  rura  melancholicis  conveniunt  Vestes  tepentes 
sint  et  frequenter  mutentur.  Alimenta  sale  condita, 
irritantia,  aromatica,  difficujter  digerenda  vitentur. 
Carnes  tenellae,  assatae,  victus  vegetabilis,  substan¬ 
tiis  farinosis  negatis,  quan>  maxime  votis  respondent. 
Corporis  exercitium  cujusvis  generis  non  raro  me¬ 
lancholicos  sanare  valuit,  longa  itinera,  quae  novis 
imaginibus  lypemaniacum  ab  idea  lixa  distrahunt. 
Vectio  iii  rheda,  equitatio,  rusticatio,  venatio  ni  me¬ 
lancholicus  sui  ipsius  vel  aliorum  vitae  minetur , 
agricultura,  piscatio  acceptae  occupationis  bonum 
etiam  ferunt.  Otium  est  studiosissime  vitandum , 
hinc  quidam  labores  vel  quaedam  studia  sunt  prae¬ 
scribenda,  et  lusus  quoque  utiles  visi  sunt.  Melan¬ 
cholici  a  societate  secessus  aliquando  curam  juvit. 

Balnea  quandoque  bono  cum  effectu  adhibita 
sunt,  praecipue  si  instituantur  ubi  exhilarationis 
quoque  auxilium  suppeditatur.  Coitus  quamvis  raro 
tamen  aliquando  sanationi  favit. 

Etiam  animi  affectus  medicus  prudens  ad  me¬ 
lancholici  curationem  adhibet ,  spem  aliquando  ex¬ 
citare  nititur,  aliquando  metum  incutere,  aliquando 
aegri  confidentiam  et  amorem  acquirere.  Frequen¬ 
tissime  vero  vivae  quaedam  emotiones,  quae  subito 
mentem  ab  idea  praeconcepta  avocent,  effectum  de¬ 
sideratum  praestant.  In  erotomania  saepe  amanlis 
possessio  sanat.  Musices  vis  in  lypemania  neminem 
latet. 

Tractamen  pharmaceuticum  lypemaniae  ni  ex 


causa  nota  et  physica  procedat,  vel  alius  allectionis 
sympathica  sit,  symptomaticum  tantum  vel  empiri- 
licum  ut  plurimum  est. 

Pro  variis  casibus  adhibentur  purgantia  mitiora, 
drastica,  sudorifera  5  epispastica  ,  narcotica;  hirudi¬ 
nes  adplicantur,  et  etiam  electricitas  et  magnetismus 
in  usum  trahuntur. 

Tali  ratione  medici  patientiae  et  misericordiae 
ope  frequentius  mentis  virtutem  melancholici  infe- 
licissimi  reparant,  ac  verberibus,  catenis,  cruciatu. 
Yae  saevis  tortoribus  qui  fratres  miserrimos  quasi 
belluas  insequuntur,  excruciant,  flagellant.  Misericor¬ 
dibus,  qui  philantropica  commiseratione  et  consola¬ 
tione  tot  miserias  lenire  conati  sunt ,  benedictiones 
et  grati  animi  lacrymas  Humanitas  semper  donabit  [ 


TMESES  DEFENDENDAE 


I. 

Auditas  Jrequentius  ac  visus  hallucinationes  fu¬ 
rorem  gignunt . 

II. 

Surdo -muti  prae  ceteris  mentalibus  alienationi¬ 
bus  obnoxii  sunt ,  et  frequentius  melancholia  corri¬ 
piuntur . 

III. 

Animi  affectus  saepius  intellectus  evolutioni  fa¬ 
vent  quam  noceant . 


IV. 

Fit  a  legibus  physico-chemicis  saepe  obedit . 

V. 

Remedia  caustica  in  corpus  vivum  ustionem  non 
exercent 


VI 

Haemorrhagia  umbilicalis ?  nisi  respiratio  quo¬ 
dammodo  impedita  sit  non  datur . 


VII. 


Incubationis  hydrophobiae  tempus  ratione  in¬ 
versa  se  habet  cum  dispositione  individui  morsi  ad 
virus  recipiendum . 

VIIL 

Saponif catio  habetur  facilius  quum  plura  cada¬ 
vera  in  eodem  sepulcro  reponantur ? 

